- Երբ այդ հարցն ընդդիմությանը տաք` կհասկանաք, որ նրանց ասածները հիմք չունեն: Այդ հարցը պետք է իրենց տաք` թե ինչո՞ւ ընդդիմությունը ոգևորված չէ, քանի որ մեզանում քաղաքացիական հասարակության ձևավորմանը զուգընթաց, մենք բավական հաճախ ականատես ենք լինում գործընթացների, որտեղ քաղաքական դաշտում չներկայացված ուժերը փորձում են իրենց տեսակետը հասցնել իշխանություններին: Այսօր Սահմանադրությունը թույլ է տալիս երկու այդպիսի միջնորդավորված ճանապարհ` կառավարությանը դիմելու, կամ պատգամավորների միջոցով. սակայն այդ գործընթացներին մասնակցելու համար ուղղակի ճանապարհ չկա: Առաջարկվող Սահմանադրության նախագիծը թույլ է տալիս, որ քաղաքացիական հասարակությանն այդ հնարավորությունը ևս տրվի` օրենսդրական նախաձեռնության ձևով: Ես կարծում եմ, որ նախագծի այդ դրույթը չափազանց ողջունելի է, որովհետև հակառակ պարագայում քաղաքացիական հասարակությունը, որը լուրջ զարգացում է ապրել, դատապարտ ված է սպասելու մինչև հաջորդ ընտրություններ, և միշտ չէ, որ դա խնդրի լուծման ամենաարդյունավետ ճանապարհն է: Եթե թույլ տրվի, որ քաղաքացիական հասարակությունը մասնակցի այդ պրոցեսներին, կարծում եմ` կշահի և երկիրը և քաղաքացիական հասարակությունը: